Redskab: Bekymringshenvendelse

 Er du bekymret?

I dit arbejde ser og oplever du måske noget, der bekymrer dig vedrørende børn og unge. Det kan være et barn, en ung eller en gruppe af børn eller unge, der vækker din bekymring.

**En bekymring kan for eksempel være:**

* Børn og unge, der er truende overfor andre.
* Børn og unge, der laver hærværk.
* Børn og unge, der laver indbrud eller tyveri.
* Børn og unge, som du ser ryge hash.
* Børn og unge, der samles i grupper, der virker problemskabende.

**Eksempler:**

* Du ser en gruppe børn og unge på tidspunkter, hvor de burde være i skole.
* Du ser børn og unge, der er sammen med ældre unge eller voksne, der ikke er godt selskab, fordi de måske handler med stoffer eller begår andre ulovligheder.
* Du oplever en gruppe børn og unge, der er truende overfor dig eller andre og skaber utryghed omkring sig.

**Kontakt:**

* Du kan kontakte den boligsociale medarbejder på xx.
* Du kan kontakte kommunen på xx.
* Hvis du observerer indbrud, tyveri eller handel med stoffer skal du altid kontakte politiet.